# data[].attributes.attachment_link.readable_text
วนอุทยานแห่งชาติถ้ำหลวง หรือ ขุนน้ำนางนอนที่ได้ยินกันในชื่อนี้บ่อยๆ ได้จัดตั้งขึ้นเมื่อเดือน ธันวาคม พ.ศ. 2529พื้นที่จะครอบคลุมหัวดอยนางนอนทั้งหมด อยู่ในเขตป่าสงวนแห่งชาติ ป่าดอยนางนอน ท้องที่รับผิดชอบของตำบลโป่งผา อำเภอแม่สายจังหวัดเชียงราย มีเนื้อที่ 8 ตารางกิโลเมตร หรือประมาณ 5,000 ไร่ ทิศตะวันตก จรดภูเขาลูกใหญ่ซึ่งทอดมาจากชายแดนพม่า ถ้ำนางนอนเป็นถ้ำที่กว้างใหญ่ ภายในถ้ำมีน้ำซับตลอดทั้งปี และจะมีน้ำไหลในช่วงฤดูฝน มีหินงอกหินย้อยสวยงาม และมีค้างคาวอาศัยอยู่ด้วย มีความสวยงามตามธรรมชาติ ปากถ้ำกว้าง 30 เมตร ยาว 7 กิโลเมตร ซึ่งเชื่อว่าเป็นถ้ำที่ยาวที่สุดในประเทศไทย

ปากถ้ำเป็นห้องโถงขนาดกว้างเป็นที่อยู่ของค้างคาวขนาดเล็ก ลักษณะภายในถ้ำ เป็นทางน้ำขนาดกว้าง-แคบสลับกันไปมีหินงอกหินย้อย เกร็ดหินสะท้อนแสงงดงามตามธรรมชาติ ปากถ้ำกว้างประมาณ 20 เมตร ลักษณะลาดเอียงลงไปข้างล่าง คือเอียงลงในถ้ำ ภายในไม่ราบเรียบ เต็มไปด้วยหินงอก หินย้อย บางแห่งหินย้อยลงมาจากเพดานข้างบนจนจรดพื้นข้างล่าง เลยกลายเป็นลักษณะเสาค้ำเพดานไว้ก็มี บางแห่งเวลาส่องดูด้วยไฟฟ้าเดินทางจะปรากฏมีแสงระยิบระยับสวยงามมาก บางคนจินตนาการไปต่าง ๆ นานา เช่น เป็นห้องโถงท้องพระโรงบ้าง ห้องนั่งเล่นบ้าง แม้กระทั่งจินตนาการเป็นรูปคน สัตว์ก็มี หลายแห่งมีน้ำหยดลงมาจากผนังถ้ำด้านบน บางแห่งหยดลงมานานจนกลายเป็นแอ่งน้ำเล็ก ๆ สามารถตักดื่มได้ จึงจินตนาการไปกลายเป็นบ่อน้ำทิพย์ บ่อน้ำมนต์ฤาษีบ้าง บ้างก็เล่าลือกันไปว่าถ้ำนี้สามารทะลุไปออกถ้ำเชียงดาวจังหวัดเชียงใหม่โน่นทีเดียว ซึ่งไม่เป็นความจริงแต่อย่างใด

เมื่อปี 2534 มีนักทัศนาจรชาวต่างชาติสองคน ได้มาเที่ยวที่ถ้ำหลวงแห่งนี้และพากันเข้าไปในถ้ำ คนภายนอกถ้ำสังเกตุว่าทั้งคู่ไม่ออกมากที จึงแจ้งตำรวจและช่วยกันค้นหา กว่าจะพบและพาออกมาได้ก็เสียเวลาไปสามวันในสภาพที่อิดโรยเต็มที

กลายเป็นเรื่องที่ชาวไทยให้ความสำคัญเป็นอย่างมาก หลังจากได้มีเด็กและครูผู้สอนติดอยู่ในถ้ำนางนอนหลวง ถึง 13 ชีวิต จนถึงตอนนี้ก็ยังไม่สามารถช่วยใคร ออกมาได้สักคนเดียว สำหรับทีมค้นหาและช่วยเหลือเด็กสูญหาย ได้บอกว่าครับ ถ้ำนางนอนหลวงเป็นถ้ำที่มีทางเข้าออกทางเดียว ระบบระบายอากาศไม่ดี ถ้าจะใช้วิธีการสูบน้ำออกควรตั้งเครื่องสูบน้ำไว้ด้านนอก ไม่งั้นปริมาณ ออกซิเจน ภายในถ้ำจะสูงขึ้นทำให้การช่วยเหลือทำได้ยากและมีความเสี่ยงมากขึ้นนะครับ ส่วนตำแหน่งที่คาดว่าเด็ก ๆ น่าจะอยู่(ตำแหน่งวงกลมสีแดง)

สำหรับวิธีการช่วยเหลือ ต้องทำให้พื้นที่น้ำที่ท่วมเพดานถ้ำลดลงก่อน ด้วยลักษณะของถ้ำนางนอนหลวงลำธารที่เกิดขึ้นในถ้ำไม่ได้เกิดจากการไหลมาจากด้านนอก แต่เกิดจากฝนตกบนต้นน้ำและไหลซึมตามรอยแตกเข้ามา เวลาน้ำในถ้ำเริ่มขึ้นจะลงค่อนข้างยาก วิธีดีที่สุดจะต้องสูบน้ำออกให้มากกว่าปริมาณน้ำเข้า เราต้องคำนวนปริมาณน้ำที่ไหลในลำธารในถ้ำว่ามีปริมาณกี่ ลบม.ต่อวินาที และระดมเครื่องสูบน้ำให้ปริมาณ น้ำสูบออกมากกว่าปริมาณน้ำธรรมชาติ พื้นที่ส่วนเพดานถ้ำที่จมอยู่ถึงจะลด แต่ต้องไม่มีปริมาณฝนตกบนภูเขามาเพิ่มปริมาณน้ำในถ้ำอีก ดังนั้นต้องรีบสูบน้ำออกในระดับที่ปลอดภัยต่อผู้ช่วยเหลือ

ขอบคุณที่มา พี่ไม่ได้มาเล่นๆนะคะ/ Anukoon. son-ek//

# data[].attributes.attachment_link.title
เปิดแผนที่ ถ้ำนางนอน ที่เด็ก 13 ชีวิต ติดอยู่ภายใน

# data[].attributes.attachment_link.description
วนอุทยานแห่งชาติถ้ำหลวง หรือ ขุนน้ำนางนอนที่ได้ยินกันในชื่อนี้บ่อยๆ ได้จัดตั้งขึ้นเมื่อเดือน ธันวาคม พ.ศ. 2529พื้นที่จะครอบคลุมหัวดอยนางนอนทั้งหมด อยู่ในเขตป่าสงวนแห่งชาติ ป่าดอยนางนอน ...